jkorsvik/nowiki_second_scrape_merged huggingface dataset:
Johannes Bøe

Johannes (Johs.) Bøe (født 17. januar 1891 i Ringsaker, død 1. februar 1971) var en norsk arkeolog.
Bøe ble i 1921 cand. philol. med avhandlingen Norske guldfund fra folkevandringstiden. I 1931 tok han doktorgrad med avhandlingen Jernalderens keramikk i Norge. Han var fra 1921 amanuensis ved Bergens Museum, senere professor samme sted.
Bøe utmerket seg ved en usedvanlig rik produksjon, som spenner fra den tidligste steinalder til jernalderen. Det mest kjente verket, ved siden av doktoravhandlingen, er Le Finmarkien, som han skrev sammen med Anders Nummedal, der de etablerte Komsakulturen som en egen størrelse i norsk steinalder.
Han var sønn av  John O. Bøe (1851–1910) og Marie Nilsdatter Bjerke (1859–1953). Faren var bonde på gården Ottersrud.  Johannes giftet seg i 1920 med Dagny Godager (1896–1982), og ble far til kunsthistoriker Alf Bøe (1927–2010).


== Referanser ==


== Kilder ==
(no) Johannes Bøe i Store norske leksikon
(no) Johannes Bøe i Norsk biografisk leksikon
Georg von Vincke

Georg Ernst Friedrich Freiherr von Vincke (født 15. mai 1811 i Haus Busch ved Hagen, død 3. juni 1875 i Bad Oeynhausen) var en tysk embedsmann, riddergodseier og politiker. Vincke gjennomførte i 1850 en pistolduell med Otto von Bismarck. Foranledningen var en diskusjon om den tyske tollpolitikken. Ingen av duellantene kom fysisk til skade.


== Referanser ==
Johann Matthias Gierse

Johann Matthias Gierse (født 19. juni 1807 i Gellinghausen ved Meschede, død 7. juni 1881 i Münster) var en tysk jurist og politiker. Gieser regnes som en av frontfigurene i den andre fase av marsrevolusjonen i Westfalen.


== Referanser ==
Marsregjeringen (1848)

Marsregjeringen eller marskabinettet var en benevnelse på regjeringene i statene til det tyske forbund, som i mars 1848 ble innsatt i kjølvannet av marsrevolusjonen i 1848.Oppstanden i Frankrike i februar 1848 spredte seg til Tyskland. Bønder og småborgere i Baden var de mest radikale, og krevde en demokratisk republikk. Det liberale borgerskapet ville ikke gå like langt og anerkjente fyrstene. Fyrstene på sin side bøyde av for kravet og oppnevnte de såkalte marsregjeringene.Marsregjeringen bestod hovedsakelig av konservative ministre som førte en moderat liberal kurs, men i løpet av radikaliseringen av revolusjonen var dette ofte ikke tilstrekkelig til å gjenopprette den indre ro og orden. De fleste av disse regjeringene ble avsatt i slutten av 1848 og i første halvdel av 1849, etterhvert som de respektive landene ble sterke nok til å utnevne nye, konservative regjeringer.


== Referanser ==
Clamor Huchzermeyer

Clamor Ludwig Carl Huchzermeyer (født 1809, død 1899) var en tysk evangelisk luthersk pastor og konservativ politiker. Huchzermeyer ble i 1848 innvalgt i den prøyssiske nasjonalforsamlingen. Han ble innvalgt fra valgkretsen Bielefeld, hvor han gjorde seg bemerket ved å bekjempe reformkravene til de liberale.


== Referanser ==
Allgemeine Deutsche Arbeiterverbrüderung

Allgemeine Deutsche Arbeiterverbrüderung var den største organisasjonen i den tyske arbeiderbevegelsen under og etter marsrevolusjonen i 1848. Bevegelsen bestod av en rekke forskjellige mindre arbeiderforeninger og regnes som opprinnelsen til den politiske såvel som den fagorganiserte delen av den tyske arbeiderbevegelsen. Organisasjonen utga avisen Das Volk. Stephan Born ledet den første tyske arbeiderkongress i Berlin fra 23. august til 3. september 1848.


== Referanser ==
Mudug

Mudug er en administrativ region i det sentrale Somalia, hvor hovedstaden er Galkacyo. Mudug grenser til regionene Nugaal og Galguduud, til Etiopia, samt til Det indiske hav.


== Distrikter i Mudug ==
Regionen Mudug er delt inn i fem distrikter:

Gaalkacyo
Galdogob
Harardheere
Hobyo
Jariiban
Bacadweyne
Piusforeningen for religiøs frihet

Piusforeningene for religiøs frihet (tysk: Piusvereine für religiöse Freiheit) var en katolsk organisasjon som ble grunnlagt i Tyskland i 1848 i kjølvannet av marsrevolusjonen. Organisasjonen var oppkalt etter pave Pius IX, og var den første organiserte formen for politisk katolisisme. Dens politiske retning var konservativisme og ultramontanisme, og dens formål var å danne en bru mellom katolikker og de politiske klasser.Organisasjonen må ikke forveksles med andre organisasjoner av samme navn, i andre tysktalende land. I 1857 ble det således i Sveits grunnlagt en organisasjon ved navn Piusforening, som var forløperen for Schweizerischen Katholischen Volksvereins. I 1905 ble det likeledes grunnlagt en Piusverein zur Förderung der katholischen Presse i Østerrike.


== Litteratur ==
Hans-Ulrich Wehler: Deutsche Gesellschaftsgeschichte. Band 2: Von der Reformära bis zur industriellen und politischen „Deutschen Doppelrevolution“ 1815–1845/49. 2. Auflage. Beck, München 1989, ISBN 3-406-32262-X, S. 730.
Wolfram Siemann: Die deutsche Revolution von 1848/49. Suhrkamp, Frankfurt am Main 1985, ISBN 3-518-11266-X, S. 108f. (Edition Suhrkamp 1266 = NF 266).
Wolfgang von Hippel: Revolution im deutschen Südwesten. Das Großherzogtum Baden 1848/49. Kohlhammer, Stuttgart u. a. 1998, ISBN 3-17-014039-6 (Schriften zur politischen Landeskunde Baden-Württembergs 26).
Bard (Tolkien)

Bard er en skikkelse fra J.R.R. Tolkiens fantasiverden Midgard som opptrer i romanen Hobbiten hvor han ledet folket i Dale til kamp mot dragen Smaug. Bard drepte Smaug i slaget som fulgte, og ble den første kongen, Bard I, etter gjennoppbyggingen av Dale. I filmatiseringen av Hobbiten er det planlagt at Bard skal spilles av den walisiske skuespilleren Luke Evans.
Bard er en etterkommer av Girion, den siste herren i byen Dale, som ble ødelagt av dragen Smaug to århundrer før hendelsene i Hobbiten. Bard er kaptein for et kompani med bueskyttere fra Esgaroth (også kjent som Lake-town) og beskrives som høy og dyster, med svart hår. 


== Utdypende handling ==
Når dragen Smaug angriper Lake-Town, er Bard den siste av bueskytterne som blir stående på sin post, men dragen er immun mot piler. Imidlertid snakker en trost til Bard og viser ham det svake punktet i dragens rustning - rett under Smaugs venstre bryst, som Bilbo tidligere hadde oppdaget i samtalen med Smaug. Bard bruker sin aller siste pil og dreper Smaug, som faller ned over Lake-town og ødelegger store deler av byen.
Etter dragens død slutter Bard seg til de overlevende menneskene fra angrepet på Lake-town. De overlevende får etter hvert hjelp fra skogsalvene fra Mirkwood, og sammen reiser Thranduil og de friske mennene fra Lake-town til Ensomfjellet for å kreve en del av skattene inni fjellet. I fravær av Thorin Eikenskjold og hans selskap, som alle antas å ha blitt drept av dragen, krever Bard et rettmessig krav på skatten som arving etter Girion. I tillegg stiller han veldedige krav for å hjelpe de gjenværende innbyggerne i Lake Town, etter dragens enorme ødeleggelser.
Men utenfor Ensomfjellet oppdager Bard at Thorin Eikenskjold, den rettmessige kongen under fjellet, virkelig er i live - sammen med alle hans følgesvenner. Deres svar på Bards krav er å barrikadere seg inne i fjellet, og nekte å overgi noe av skattene deres. I håp om å forhindre den fastlåste tilstanden, sniker Bilbo Lommelun seg ut av fjellet om natten. Han tilbyr «Arkenstein» til Bard, for å legge press på Thorin for å slutte fred mellom dverger, alver og mennesker. Men Thorin er imidlertid uvillig til å dele noen av Smaugs skatter med noen som står væpnet utenfor portene hans.
Konflikten får alvene og mennene til å forberede seg på å angripe fjellet. I tillegg kommer Thorins fetter Dáin II Jernfot, og forsterker Thorins krav på dvergenes hjem under fjellet. Imidlertid ankommer også en stor hær av orker og andre skapninger. Dette tvinger mennesker, dverger og skogsalver til å slå seg sammen for å slåss mot denne nye trusselen. Bard leder menneskene under kamp, ​​forsterket av ankomsten av Beorn og ørnene.
Etter Thorins død under slaget, blir Dain Jernfot utnevnt til ny konge under fjellet. Dain bytter «Arkenstein» fra Bard, mot en fjortende del av skatten fra Ensomfjellet, som brukes til å bygge opp igjen Dale. I løpet av de neste tre årene gjenoppbygger Bard byen Dale, og blir byens neste leder. Byen begynner snart å blomstre igjen. Bards regjeringstid varte deretter i 33 år. Bard blir etterfulgt av sønnen Bain i 2977, og videre av barnebarnet Brand i år 3007.
The Mountain Goats

The Mountain Goats er et indie-band fra USA. Det ble dannet i Claremont, CA av sanger og låtskriver John Darnielle. I flere år var Darnielle det eneste medlemmet av bandet. Han er fremdeles det eneste kjernemedlemmet, men har samarbeidet med diverse musikere gjennom årene, blant andre bassisten Peter Hughes, trommis Jon Wurster (fra Superchunk), sangere og låtskrivere Franklin Bruno og John Vanderslice, gitarist Kaki King og Annie Clark (kjent som «St. Vincent»)


== Eksterne lenker ==
Offisielt nettsted 
(en) The Mountain Goats – kategori av bilder, video eller lyd på Commons 
(en) The Mountain Goats på Apple Music 
(en) The Mountain Goats på Discogs 
(en) The Mountain Goats på MusicBrainz 
(en) The Mountain Goats på Spotify 
(en) The Mountain Goats på Songkick 
(en) The Mountain Goats på Last.fm 
(en) The Mountain Goats på AllMusic 
The Mountain Goats på Twitter 
The Mountain Goats på Facebook 
The Mountain Goats på Instagram 
The Mountain Goats på YouTube 
The Mountain Goats på Myspace
Carlsbad

Carlsbad eller Karlsbad er et opprinnelig tysk stedsnavn som betyr Karls bad eller spa oppkalt etter keiser Karl IV (keiser av det romerske imperiet) (1316–1378). Navnet finnes flere steder:

Carlsbad (California), USA
Carlsbad (New Mexico), USA
Carlsbad (Texas), USA
Karlovy Vary, Tsjekkia (tyskspråklig:Karlsbad, eller engelskspråklig:Carlsbad)
Karlsbad (Baden), Tyskland


== Se også ==
Carlsbad Caverns nasjonalpark
Carlsbad Decrees
Carlsbad Springs, Ontario
HC Energie Karlovy Vary
West Baden Springs Hotel
Paderborner Land

Paderborner Land er en region i den tyske delstaten Nordrhein-Westfalen som i historisk sammenheng brukes synonymt med den ideelle regionen Hochstift Paderborn og også fyrstedømmet Paderborn. Den omfattet det geografiske området til dagens Kreis Paderborn og det meste av Kreises Höxter. I sin opprinnelige mening er det antatt at navnet Paderborner Land ble brukt om bispedømmet Paderborn. Det regionale tidsskriftet for lokalkunnskap i Paderborn, Büren, Höxter og Warburg bruker navnet i tittelen Die Warte – für das Paderborner Land.Navnet Paderborner Land blir også brukt av turistnæringen for markedsføringen av Kreis Paderborn, deriblant for sykkel- og vandringsturisme. Det brukes også som betegnelse på en kulturell delregion av Westfalen.


== Referanser ==
Ykkönen

Ykkönen er det nest høyeste nivået i finsk herrefotball (etter Veikkausliiga). Yksi betyr en på finsk, slik at Ykkönen kan oversettes til 1. divisjon. Ligaen består av tolv klubber der vinneren rykker opp til Veikkausliiga, nummer to spiller opprykkskvalifisering og de to nederste rykker ned til Kakkonen.
Ligaen spilles fra 2020 i sluttspillsvariant der topp 6 og bunn 6 spiller internt seriespill etter endt grunnserie.


== Resultater ==


== Eksterne lenker ==
Offisielle nettsider
Hermann Delius

Hermann Delius (født 17. juni 1819 i Bielefeld, død 26. desember 1894 i Bielefeld) var en tysk grossist og næringsdrivende innenfor tekstilbransjen i provinsen Westfalen i kongeriket Preussen. I 1854 grunnla han spinneriet i Ravensberg, som var det største lintøyspinneriet i hele Europa.


== Referanser ==


== Litteratur ==
(de) Gustav Engel: «Delius, Hermann Wilhelm.» I Neue Deutsche Biographie (NDB). Bind 3, Duncker & Humblot, Berlin 1957, ISBN 3-428-00184-2, s. 584 f. (digitalisering).
Karl Ditt: Hermann Delius (1819–1894) und Carl Albrecht Delius (1827-1915). In: Wolfhard Weber (Hrsg.) Bielefelder Unternehmer des 18. bis 20. Jahrhunderts. (= Rheinisch-Westfälische Wirtschaftsbiographien, Band 14.) Aschendorff, Münster 1991, S. 209–237.
Otto Sartorius: Hermann Wilhelm Delius (1819–1894). In: Rheinisch-Westfälische Wirtschaftsbiographien, Band I. Aschendorff, Münster 1931, S. 93–106.
Hans Schmidt: Vom Leinen zur Seide. Die Geschichte der Firma C.A. Delius & Söhne und ihrer Vorgängerinnen und das Wirken ihrer Inhaber für die Entwicklung Bielefelds. 1722–1925, Wagner Lemgo 1926
Neue Rheinische Zeitung

Neue Rheinische Zeitung var en dagsavis som ble utgitt av Karl Marx i årene 1848 og 1849 i byen Köln, som på denne tiden tilhørte Rhinprovinsen i kongeriket Preussen. Avisen behandlet de revolusjonære naringspolitiske hendelser sett i lys av kommunistiske idéene til Karl Marx. Friedrich Engels arbeidet også som redaktør av viktige artikler i avisen.
Krigståke

Krigståke er et begrep som brukes for å beskrive den usikkerhet vedrørende situasjonen som erfares av deltagere i militære operasjoner. Begrepet viser til usikkerhet vedrørende egne evne, motstanders evne samt til motstanders hensikt under en trefning eller operasjon.  Begrepet lar seg føre tilbake til den tyske tenkeren Carl von Clausewitz som skrev:"Der Krieg ist das Gebiet der Ungewißheit; drei Vierteile derjenigen Dinge, worauf das Handeln im Kriege gebaut wird, liegen im Nebel einer mehr oder weniger großen Ungewißheit. Her ist es also zuerst, wo ein feiner, durchdringender
Verstand in Anspruch genommen wird, um mit dem Takte seines Urteils die Wahrheit herauszufühlen."
(Krig er et område av usikkerhet; tre firedeler av tingene som alle krigshandlinger baserer seg på, ligger i en tåke av usikkerhet i større eller mindre grad. Det første ting som behøves er et fint, gjennomtrengende sinn, for å føle Sannheten med dets mål av dømmekraft) 


== Referanser ==
Sletner naturreservat

Sletner naturreservat ligger i Indre Østfold kommune i Viken, nordøst i Eidsberg mellom gårdene Sletner og Garsegg og sør for jernbanelinjen. Området er på 512 da, og er preget av dype raviner med stor, gammel granskog på høybonitets grunn, enkelttrær så gamle som 128 år. Floraen karakteriseres som meget artsrik med flere sjeldne arter, også rødlistearter. 


== Referanser ==
André Manskov Hansen

André Manskov Hansen han har tidligere vært norsk landslagsspiller i ishockey med 14 offisielle landskamper. og spilte i moderklubb Stjernen i helle sin karriere bortsett fra en sesonger i Storhamar Dragons (96/97-sesongen), der han debuterte i den historiske hjemmekampen mot Hasle/Løren da Erik Kristiansen noterte seg for 10 målpoeng. Han ble sett på som et stortalent i norskhockey.


== Meritter ==
Norgesmester 1 gang, seriemester 1 gang, med storhamar.
14 offisielle landskamper.


== Referanser ==


== Eksterne lenker ==
(en) André Manskov Hansen – Eliteprospects.com 
https://web.archive.org/web/20110225014818/http://www.dragons.no/Historikk/Alumni/EJ/HansenAndr%C3%A8Manskov/tabid/5485/language/nb-NO/Default.aspx
US Open 2011 (tennis)

US Open 2011. US Open er en Grand Slam-turnering i tennis som ble spilt i Flushing Meadows i bydelen Queens i New York. US Open 2011 ble arrangert i perioden 29. august til 12. september 2011. Novak Đoković vant singlefinalen for herrer og Samantha Stosur vant finalen for kvinner.


== Menn ==


=== Åttendedelsfinaler ===


=== Kvartfinaler ===


=== Semifinaler ===


=== Finale ===


== Kvinner ==


=== Åttendedelsfinaler ===


=== Kvartfinaler ===


=== Semifinaler ===


=== Finale ===


== Doublefinaler ==
Sebastian Sæves

Sebastian Kjos Sæves (født 1. januar 1993) er en norsk ishockeyspiller som spiller back for Tønsberg Vikings. Han har også spilt på aldersbestemt landslag.
Som ung spilte Sæves for Vålerenga Ishockey. Han byttet til Furuset Ishockey og spilte u17, u19 og 1.divisjon der før han dro vidre til Lørenskog for å prøve ut nye muligheter. Han endte opp med 36 seriekamper for A-laget som spiller i eliteserien og 10 NM-sluttspillkamper.
Sebastian Kjos Sæves er en offensiv back som får mange poeng. I sesongen 2012-13 gjorde han hele 65 poeng på 36 kamper på u20, som er utrolig bra som back.
Sæves fikk med seg 4 U18 landslagskamper i 2010-2011-sesongen.
Sebastian Kjos Sæves gikk på toppidrett på Ulsrud skole.


== Referanser ==


== Eksterne lenker ==
http://www.altomfotball.no/element.do?cmd=player&personId=241186&tournamentId=810&seasonId=331
(en) Sebastian Sæves – Eurohockey.com
Spinneriet i Ravensberg

Spinneriet i Ravensberg var et lintøyspinneri i Bielefeld som ble grunnlagt i 1854 av Hermann Delius. Bedriften utviklet seg til å bli det største lintøyspinneriet i hele Europa. Spinneriet ble nedlagt i 1974. Den tidligere fabrikkbygningen huser i dag voksenopplæringen i Bielefeld, det historiske museum Bielefeld, et diskotek, den statlige ordensmyndigheten, en programkino og et brukskunstmuseum.
Andreas Huso

Andreas Huso (født 13. september 1991) er en norsk ishockeyspiller. Han spiller løper for Lørenskog Ishockeyklubb. Har også spilt på aldersbestemt landslag.


== Referanser ==


== Eksterne lenker ==
(en) Andreas Huso – Eurohockey.com 
(en) Andreas Huso – Eliteprospects.com
Claus Sellevoll

Claus Sellevoll (født 1973 i Alversund) er en norsk komiker og skuespiller.
Han har han vært tilknyttet Hordaland Teater og Sogn og Fjordane Teater («Singel & Sand», «Bikubesong», «Cato og Claus», «Vestlandsrevyen» og «Tyl»). Sammen med Olav Stedje, Ragnar Hovland, Finn Tokvam og Halvor Folgerø opptrådte han i Bergen og de fire vestlandsfylkene med «Vestlandsrevyen» i 2007 og 2008. I 2009 delte Landsamanslutninga av nynorskkommunar ut målprisen til Hordaland Teater for denne revyen.


== Referanser ==


== Eksterne lenker ==
Offisielt nettsted 
«Claus Sellevoll». Sceneweb. Besøkt 28. april 2021.
Noachis Terra

Noachis Terra (latinsk: Noahs land) er et vidstrakt høylandsområde på Mars' sydlige halvkule med omtrentlige koordinater 20°S–80°S og 30°W–30°E. Overflaten i Noachis Terra er svært preget av utallige kratre fra kolliderende asteroider og kometer. På grunn av det høye antallet kratre anses området å være blant de eldste på Mars med en alder på opp til 4 milliarder år, vesentlig eldre enn alle større områder på jorden. Flere av Mars' største nedslagskratre finnes her, blant annet Greene, Darwin, Russel, Kaiser og Proctor som alle har en diameter på over 100 km.


== Referanser ==
Tharsis

Tharsis er et enormt vulkansk platå nær planetens Mars' ekvator. Det ligger ved den venstre enden av Valles Marineris. Navnet kommer fra Bibelen hvor Tharsis var navnet på landet som var det vestligste punktet i den kjente verden. Størrelsen til Tharsis har hatt mye å si for geologien på Mars. Tharsis er omgitt av et ringformet topografisk søkk som blir kalt Tharsis-trauet. På motsatt side av planeten ligger en mindre bulk kalt Arabia Terra som kan ha blitt formet som et resultat av venkten av Tharsis.
De store mengdene av karbondioksid og vanndamp som kan ha blitt utgasset fra Tharsis-magmaen kan også hatt mye å si for Mars' våtere epoker.
Nord for Tharsis ligger den spesielle skjoldvulkanen Alba Patera.


== Referanser ==


== Eksterne lenker ==
NASA-bilde og animasjon av Tharsis-regionen i sanne farger
Amazonis Planitia

Amazonis Planitia er en av de jevneste overflatene på Mars. Den ligger mellom Tharsis og Elysium Planitias vulkanske provinser. Topografien inneholder ekstremt glatte strukturer ved ulike lengdeskalaer. Amazonis Planitia opptar et område på 2 millioner km².


== Referanser ==
Cerberus Fossae

Cerberus Fossae  er en serie med semiparallelle sprekker på Mars som er blitt dannet av forkastninger som dro overflateskorpen fra hverandre i Cerberusregionen (9°N, 197°W). Bølger sett i bunn av forkastningene er sand som blåses av vinden. Den underliggende årsaken til forkastningen var magmatrykk knyttet til dannelsen av det vulkanske feltet Elysium som ligger i nordvest. Forkastningene går gjennom pre-eksisterende strukturer som åser og indikerer at det er en yngre struktur.


== Galleri ==

		


== Referanser ==


== Se også ==
Mars' geologi
Sydpol-Aitkenbassenget

Sydpol-Aitkenbassenget er et nedslagskrater på jordens måne. Kratret er rundt 2 500 km i diameter og rundt 13 km dypt og er et av de største, kjente nedslagskratre i hele solsystemet. Det er det største, eldste og dypeste bassenget som er kjent på månen. Dette månebassenget ble oppkalt etter to strukturer på motsatte sider; krateret Aitken på den nordlige enden og den sydlige månepolen på motsatt side. Den ytre kanten av dette bassenget kan bli sett fra jorden som en stor kjede av fjell lokalisert på månens sydlige del, noen ganger kalt «Leibnitz-fjellene» selv om dette navnet ikke har blitt betraktet som offisielt av Den internasjonale astronomiske union


== Referanser ==

G. Jeffrey Taylor (1998). «The biggest hole in the Solar System». Planetary Science Research Discoveries. 


== Eksterne lenker ==
Albedo, topografi og mineralkonsentrasjoner(engelsk)
Leting etter vann i Aitkenbassenget(engelsk)
Clementine-oppdraget fant is i Aitkenbassenget under kartleggingen av den sørlige måneregionen(engelsk)
Harald Bakke

Harald Sigvard Bakke (født 30. juni 1882 i Fredrikshald, død 11. februar 1963) var en norsk lektor, riksmålsmann og politiker (H).
Bakke hadde examen artium fra Fredrikshalds skole fra 1902, pedagogisk eksamen fra 1911 samt studiereiser i England, Frankrike, Tyskland, Belgia og Sveits. Han var cand.philol. med historie, engelsk og norsk fra Det Kongelige Frederiks Universitet fra 1912. Bakke var bestyrer ved Randsfjord private middelskole 1906–1907, lærer ved Sandnes middelskole 1907–1912, lærer ved Storms skole i Stavanger 1912–1913, adjunkt og lektor ved Haldens skole 1913–1934 samt lektor ved Foss skole fra 1934. Under andre verdenskrig fungerte han som rektor ved Hegdehaugen skole. I 1945 ble han suspendert fra sin lektorstilling som følge av sitt medlemskap i Norges Lærersamband etter læreraksjonen i 1942 og angivelige sympati med okkupasjonsmakten.
Ved siden av sitt profesjonelle virke var han aktiv i flere organisasjoner, deriblant Riksmålsforbundet. Bakke var formann i riksmålsforeningene i Sandnes, Halden og Oslo, viseformann i forbundet 1938–1939 og formann 1939–1945. Han var medlem av Halden formannskap 1916–1934 og innvalgt på Stortinget fra kjøpstedene i Østfold og Akershus fylker 1925–1936. Av øvrige verv kan nevnes formann i Halden Høyre 1915–1934, styremedlem i Smaalenenes Amtstidende, styremedlem i Halden Elektrisitetsverk og medlem av Fredrikshald skolestyre 1919–1925. Han var forfatter av flere biografiske, lokalhistoriske og bedriftshistoriske utgivelser.


== Referanser ==


== Eksterne lenker ==
(no) Harald Bakke hos Norsk senter for forskningsdata
Athabasca Valles

Athabasca Valles er en flomkanal på Mars, skåret inn i overflaten av en katastrofal flom. Det er en av de yngste kjente av disse strukturene, trolig dannet i nyere geologisk fortid på Mars. Flommen produserte karakteristiske «tåredråpe»-landformer lignende de som finnes i Channeled Scablands i USA, på jorden. Det er antatt at disse landformene ble dannet som avsetningsprosesser hvor flomvannet avga sedimenter bak motstandsdyktig berggrunn og kratre. Kilden til flomvannet er antatt å være Cerberus Fossae ved 10° N and 157° E. Grunnvann kan ha blitt fanget under en kryosfære som ble brutt da fossaen ble dannet.


== Referanser ==
HiRISE

High Resolution Imaging Science Experiment er et kamera ombord på Mars Reconnaissance Orbiter. Kameraet veier 65 kg og kostet 40 millioner dollar. Kameraet kan ta bilder av Mars med en oppløsning opp mot 0,3 m/piksel og er i stand til å oppdage objekter med under én meter i diameter. Innen 2010 hadde HiRISE kartlagt rundt 1 % av Mars' overflate med denne kvaliteten.


== Referanser ==


== Eksterne lenker ==
Offisielt nettsted 
(en) Photos by HiRISE – kategori av bilder, video eller lyd på Commons 
(en) HiRISE – galleri av bilder, video eller lyd på Commons 
HiBlog, HiRISEs offisielle blogg
Hjelp NASA med å kategorisere bilder tatt av HiRISE
Mønstre på Mars - 12 høyoppløselige bilder av HiRISE hos time.com
Kart over bilder fra ASU